**Ministru kabineta rīkojuma projekta**

**“Par N.Jezdakovas atbrīvošanu no Valsts ieņēmumu dienesta ģenerāldirektora amata” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots, lai saskaņā ar Valsts civildienesta likuma 14.panta trešo daļu finanšu ministrs atbrīvotu N.Jezdakovu no Valsts ieņēmumu dienesta ģenerāldirektora amata 2013.gada 10.jūlijā, pamatojoties uz Valsts civildienesta likuma 41.panta 1.punkta „a” apakšpunktu. |
| 2. | Pašreizējā situācija un problēmas | Saskaņā ar Ministru kabineta 2004.gada 16.novembra noteikumu Nr.940 „Valsts ieņēmumu dienesta nolikums” 1.punktu Valsts ieņēmumu dienests ir finanšu ministra pārraudzībā esoša tiešās pārvaldes iestāde.Ar Finanšu ministrijas 2010.gada 19.marta rīkojumu Nr.69-p N.Jezdakova iecelta Valsts ieņēmumu dienesta ģenerāldirektora amatā uz pieciem gadiem.Finanšu ministrijā ir saņemts N.Jezdakovas 2013.gada 14.jūnija iesniegums ar lūgumu atbrīvot viņu no ieņemamā amata pēc pašas vēlēšanās ar 2013.gada 10.jūliju.Saskaņā ar likuma „Par Valsts ieņēmumu dienestu” 4.panta pirmo daļu ja Valsts ieņēmumu dienesta ģenerāldirektors tiek atbrīvots no minētā amata, Ministru kabinets pēc finanšu ministra ieteikuma apstiprina Valsts ieņēmumu dienesta ģenerāldirektora pienākumu izpildītāja kandidatūru no Valsts ieņēmumu dienesta ģenerāldirektora vietnieku vidus līdz jauna Valsts ieņēmumu dienesta ģenerāldirektora iecelšanai. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta rīkojuma projektā paredzēts atbrīvot N.Jezdakovu no Valsts ieņēmumu dienesta ģenerāldirektora amata 2013.gada 10.jūlijā un apstiprināt ģenerāldirektora vietnieces nodokļu jomā, Nodokļu kontroles pārvaldes direktores Ināras Pētersones kandidatūru Valsts ieņēmumu dienesta ģenerāldirektora pienākumu pildīšanai līdz jauna Valsts ieņēmumu dienesta ģenerāldirektora iecelšanai. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka Ministru kabineta rīkojuma projekts attiecas uz tiešās pārvaldes iestādes darbības nodrošināšanu, tas neskar sabiedrību kopumā. |
| 7. | Cita informācija | Nav. |

Anotācijas II – VII sadaļa uz projektu nav attiecināma.

Finanšu ministrs A.Vilks

01.07.2013 9:04

285

I.Bogdanova

67083838, Inara.Bogdanova@fm.gov.lv